News Update: Top 10 บริษัทมูลค่าสูงสุดในโลก ไร้เงาบริษัทจีน Tencent และ Alibaba หลุดโผ Apple ครองแชมป์ เบอร์ 1 ของโลก - FINNOMENA
ไร้เงาบริษัทจีน หลัง Tencent และ Alibaba หลุดโผ 10 อันดับบริษัทมูลค่าสูงสุดในโลก ขณะที่ Apple ครองอันดับ 1 ด้วยมูลค่าใกล้ 3 ล้านล้านดอลลาร์
23 ธ.ค. 2564

ไร้เงาบริษัทจีน หลัง Tencent และ Alibaba หลุดโผ 10 อันดับบริษัทมูลค่าสูงสุดในโลก ขณะที่ Apple ครองอันดับ 1 ด้วยมูลค่าใกล้ 3 ล้านล้านดอลลาร์
ก่อนหน้านี้ ณ สิ้นปี 2020 ข้อมูลของ QUICK-FactSet รายงาน 10 อันดับบริษัทมูลค่าสูงสุดในโลก โดยมี Tencent อยู่ในอันดับที่ 7 และ Alibaba อยู่ในอันดับที่ 9 โดยในเดือน ก.พ. ปีนี้ Tencent สามารถขึ้นมาอยู่ในอันดับที่ 6 ก่อนที่มูลค่าจะร่วงมากกว่า 40% และตกมาอยู่ในอันดับที่ 11
10 อันดับบริษัทมูลค่าสูงสุดในโลกในตอนนี้คือ 1) Apple 2) Microsoft 3) Alphabet 4) Saudi Aramco 5) Amazon 6) Tesla 7) Facebook 8) Nvidia 9) Berkshire Hathaway และ 10) TSMC
ในปี 2007 ดัชนี Shanghai Composite ทำสถิติสูงสุดเป็นประวัติการณ์จากความคาดหวังของนักลงทุนต่อการขยายตัวของเศรษฐกิจจีน ซึ่งในตอนนั้น 4 ใน 10 บริษัทมูลค่าสูงสุดในโลกเป็นบริษัทจีน โดยมี PetroChina บริษัทน้ำมันรายใหญ่ครองอันดับ 1
หลังวิกฤติการเงินโลกบริษัทเทคโนโลยีจีนเติบโตและมีส่วนแบ่งการตลาดมากขึ้นจากรูปแบบธุรกิจใหม่ๆ และการเข้าถึงตลาดขนาดใหญ่ แต่การคุมเข้มด้านกฎระเบียบของรัฐบาลจีน รวมถึงความสัมพันธ์ที่ตึงเครียดกับสหรัฐฯ ทำให้โชคชะตาของบริษัทเทคโนโลยีจีนเปลี่ยนไป
เมื่อต้นเดือนที่ผ่านมา (3 ธ.ค.) Didi ธุรกิจเรียกรถรายใหญ่ที่สุดในจีนได้เพิกถอนบริษัทออกจากตลาดหุ้นสหรัฐฯ หลังจดทะเบียนเข้าสู่ตลาดไปเพียง 5 เดือน หลังทางการจีนกังวลเกี่ยวกับความปลอดภัยของข้อมูลที่อ่อนไหว
ขณะที่ สหรัฐฯ กำลังเพิ่มแรงกดดันต่อบริษัทจีน และได้ประกาศคว่ำบาตรบริษัทจีนหลาย 10 แห่ง ซึ่งรวมถึง DJI ผู้ผลิตโดรน โดยอ้างว่าบริษัทเหล่านี้มีส่วนร่วมในการละเมิดสิทธิมนุษยชนหรือมีส่วนเกี่ยวข้องกับกองทัพทหารจีน
Toru Nishihama หัวหน้านักเศรษฐศาสตร์จาก Dai-ichi Life Research Institute กล่าวว่า แนวโน้มของหุ้นจีนขึ้นอยู่กับว่าสหรัฐฯ จะดำเนินการอย่างไรหากเงินทุนจำนวนมากไหลเข้าสู่จีน
อ้างอิง: https://asia.nikkei.com/Business/Markets/Tencent-and-Alibaba-vanish-from-world-s-top-10-by-market-cap
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Alibaba
Apple
News Update
Tencent
จีน
หุ้นเทคโนโลยีจีน
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA